open-index/open-wikipedia-markdown huggingface dataset:
Лирско-епски видови

**Лирско-епските видови** се меѓурод кој содржи слеани елементи и од лириката и од епиката. Во овие дела има фабула и ликови, но и многу чувства изразени преку ликовите. Најчесто се пишувани во стих.

Лирско - епски видови:

балада;

романса;

поема;

роман во стих.

**Балада** е лирско-епска песна со фантастична содржина и тажен крај. Темите во баладите се црпат од народните легенди, преданија и суеверија, но може да бидат со реалистични мотиви.

**Романса** е лирско-епска песна најчесто со љубовна содржина и среќен крај. Во почетокот со романсата се прославувале подвизи на некои јунаци за да ја заштитат својата или честа на саканата.

**Баладата** и **романсата** ги среќаваме во народната литература, но ги има и во современата литература. Другите два лирско-епски вида се со понов датум. Нив ги нема во народното творештво, а се појавуваат во времето на романтизмот. Тоа се поемата и романот во стихови.

**Поема** е лирско-епско дело во стих каде поетот во епското раскажување вметнува лирски расположенија, чувства и размислувања. За време на романтизмот, англискиот поет Бајрон ја пишува својата поема „Странствувањето на Чајлд Харолд“, а во Македонија, можеби најубавата поема е „Сердарот“ од Прличев.

**Роман** во стих е големо лирско-епско дело каде е прикажан широк круг на случки и ликови напишано во стих. За време на романтизмот, рускиот поет А. С. Пушкин го напишал првиот роман во стихови „Евгениј Онегин“.

Категорија:Лирика
Категорија:Епика
Публицистика

Под **публицистика** се подразбираат текстови што се печатат во весниците, списанијата и одделни книги (публикации), а може да имаат различна содржина. Во публицистички видови спаѓаат: новинарската (журналистичката) статија, фељтонот, репортажата и патописот.


Категорија:Новинарство
Статија

**Статијата** е напис во кој се изнесуваат размислувања за прашања поврзани со политиката, науката, културата и уметноста. Тоа се кратки текстови во завршен облик, најчесто наменети за весници и списанија (новинарски статии).

Категорија:Новинарство
Асонанца

**Асонанца** (асонанција) е повторување на исти самогласки за постигнување на звучен ефект. (На пр.: око соколово)

*Откако Ленка остави*

*кошула тенка ленена*

*недовезена на разбој...*

*......................................*

*...„Зошто ми, зошто остана*

*кошула недоткаена?*

*Кошула беше даровна...“*

(Ленка - Кочо Рацин)

Гласот О е доминантен во целата песна, а особено во стиховите: *„Зошто ми, зошто остана...“* кои се израз на длабоката тага заради прерано завршениот живот. Гласот О асоцира на бооолка, на ооофкање, на дооолго тагување и не е случајно употребен во песната.

Категорија:Стилски фигури
Категорија:Поетски средства
Расправа

**Расправата** е студиозен напис посветен на одредено прашање од некоја научна област. Научните тврдења се поткрепени со аргументи, изворите од кои се црпени информациите се наведени во фусноти, што значи дека расправата се одликува со: објективност, студиозност и документираност. Во неа јасно се издвојуваат воведниот дел, каде се поставуваат тезите, разработката, каде аргументирано се докажуваат тие тези, и заклучокот, каде во кратки црти се нагласуваат изведените заклучоци. Докторските дисертации се еден вид расправи. Трактатот и студијата се другите називи на расправата.

Категорија:Политика
Категорија:Новинарство
Полемика

**Полемиката** е напис во кој се расправа за нечии сфаќања, се оспорува нечија теза, односно со аргументи се побива туѓото мислење. Таа претставува остар судир на две мислења. Ставовите се одбрануваат со аргументи, но зависи и од јазичната способност на авторот. Се случува во полемиката да се нападне и личноста, а не само идејата, што не е многу чесен начин на полемизирање. Силата на аргументите во комбинацијата со силата на јазикот се најсилните елементи во полемиката, а успешноста зависи од судот на оние кои ја читаат, слушаат или гледаат, значи од поширокиот аудиториум. Публиката го донесува последниот суд, па затоа треба да се внимава со ниските удари на личноста, зашто тоа е несимпатично и на крајот секогаш осудено.

Категорија:Политика
Подлисток

**Подлисток** или **фељтон** — краток текст со секојдневна тема: научно-популарна, општествено-политичка или забавна. Обично се печати како додаток во дневните и неделните весници, понекогаш во продолженија. Фељтонот претставува литературно-публицистички жанр и има карактер на лесна забава, напишан со шеговит тон, со тенденција на сензационалност и навлегување во интимата на познатите личности. 

Освен новинарскиот, фељтонот може да биде и литературен кога претставува извадок од роман или роман во продолженија.

Категорија:Новинарство
Патопис

**Патопис** — посебен публицистичко-литературен вид во кој се опишува тоа што е видено и доживеано во друга земја. Патописот не е објективен опис, туку авторот внесува свое видување, свои доживувања, свои претходни знаења и идеи.

Од минатото, најпознати се патописите на Евлија Челебија, кој двапати бил во Македонија и на свој начин ги опишува градовите и луѓето од 17 век. Во Скопје бил 1660 година и со воодушевување ја опишува скопската чаршија и убавите 
жени со бело округло лице чија убавина, според него се должи на чистата вода која ја пијат.

Категорија:Литературни видови
ЖС „Овче Поле“

**Железничка станица „Овче Поле“** — железничка станица на железничката линија Велес-Кочани во селото Амзабегово, во средишниот дел на Македонија. На неа поминуваат регионалните домашни возови од Скопје кон Кочани. Станицата поседува три колосеци.

## Местоположба

Железничката станица се наоѓа недалеку од селото Амзабегово, Светиниколско, на 10 километри јужно од градот Свети Николе.

## Историја

Нејзината изградба започнала во 1923 година под водство на архитектот Петар Гачиќ, а пуштена е во употреба во 1924 година.

Станицата првично имала богати фасадни украси кои денес се отсутни поради несоодветната обнова по нејзиното уништување во Втората светска војна.

Денес, станицата се наоѓа во лоша состојба.

## Галерија


Податотека:ŽS Ovče Pole.JPG|Поглед на станицата
Податотека:ЖС „Овче Поле“ (10).JPG|Предниот дел
Податотека:ЖС „Овче Поле“ (16).JPG|Влезот
Податотека:ЖС „Овче Поле“ (20).JPG|Станицата со колосеците


## Наводи

## Надворешни врски

* Железничка станица „Овче Поле“ — Македонски железници
* ЖС Овчеполе на портал за Овчеполието

Овче Поле
Категорија:Сообраќајот во Свети Николе
Категорија:Амзабегово
Штолпен

**Штолпен** () — град во округот Саксонска Швајцарија-Источни Рудни Планини, во сојузната покраина Саксонија, Германија.

## Наводи

## Надворешни врски

* Официјална страница 

Категорија:Саксонска Швајцарија-Источни Рудни Планини
Штат Велен

**Штат Велен** (исто така: **Велен**; ) — град во округот Саксонска Швајцарија-Источни Рудни Планини, сојузната покраина во Саксонија, Германија. Се наоѓа на западниот крај на Саксонска Швајцарија, на десниот брег на реката Елба, 6 километри источно од Пирна и 23 километри југоисточно од Дрезден.

## Градски единици

Велен ги вклучува следниве населби:

* Дорф Велен
* Печа
* Штат Велен
* Цајхен

## Меѓународни односи

Штат Велен е збратимен со следниве градови:

* Велен на Мозел (Рајнска област-Пфалц)
* Ванген во Алгој (Баден-Виртемберг)
* Дорн-Диркхајм
* Трохтелфинген

## Наводи

## Надворешни врски

* Официјална страница на градот 
* Туристички информации за градот

Категорија:Саксонска Швајцарија-Источни Рудни Планини
Ломен (Саксонија)

**Ломен** () — општина во округот Саксонска Швајцарија-Источни Рудни Планини, во Саксонија, Германија.

## Историја

Ломен бил првпат признаен како село во 1292 година. Името на селото доаѓа од словачкиот збор *lom* или „пукнатина“. Во областа имало каменоломи уште во 1200 година, кои биле меѓу првите и најголемите во регионот. Ломен и кралството Велен-Ломен припаѓале на династијата Шенбург додека не биле предадени на власта на Изборното кнежевство Саксонија во 1543. Во  век станале дел од градот Пирна.

## Наводи

Категорија:Саксонска Швајцарија-Источни Рудни Планини
Учебникарска дејност во Македонија

**Во** Македонија кон средината на 19 век почнало да се поставува прашањето за формирање единствен јазик, литературен јазик, кој ќе се употребува во училиштата, како и за пишување текстови, учебници и друга литература.

Во ова време Галичник бил голем економски центар (мал град, поголем од Гостивар), па токму од таму потекнуваат двајцата застапувачи за создавање литературен јазик.

Тие имале две различни гледишта:

* да се формира заеднички, бугарско - македонски јазик, кој ќе содржи подеднакво црти од двата јазика, застапувано од Партенија Зографски, и
* да се формира посебен македонски литературен јазик, одделен од бугарскиот, гледиште кое е застапувано од Ѓорѓија Пулевски.

Ѓорѓија Пулевски, самоукиот галички ѕидар и печалбар, еден од првите комити и револуционери, војвода и поет, учебникар, фолклорист и етнограф, лексикограф, граматичар, историчар и културно-национален идеолог е најизразитиот и најголемиот македонист во ова време.

* Негова прва книга е „Речник од четири јазика“ (1873),
* потоа следува „Речникот од три јазика“(1875)
* стихозбирката „Македонска песнарка“(1879), која содржи три лични и повеќе народни песни;
* следува првата граматика на македонскиот народ „Слогница речовска“ (1880) и
* обемната и значајна историја „Славјано-македонска општа историја“(1892) завршена непосредно пред неговата смрт.

Освен овие, напишал и прирачник за учење на македонскиот јазик „Јазичница“.

(Извадок од „Тријазичникот“ каде јасно ја изразува идејата за посебноста на македонскиот народ:

Од овој период (втората половина на 19 век) Ѓорѓија Пулевски е единствениот и најсилниот поборник за посебноста на македонскиот народ.

Во ова време, Јордан Хаџи Константинов - Џинот учителствувал во Велес и Скопје, пишувал песни и драмски текстови за потребите на училиштето и сето тоа го правел на народен јазик. Ја напишал „Таблица перваја“, првиот буквар (кој всушност бил нешто налик на ѕиден весник).

И Шапкарев пишувал учебници, но на бугарски јазик. Освен, осмата книга „Мајчин јазик- буквар“, напишан на охридски говор.

## Поврзано
* Ѓорѓија Пулевски
* Јордан Хаџи Константинов
* Партение Зографски
* Кузман Шапкарев
* Историја на македонскиот јазик

## Извори
Македонски јазик и литература - втора година, реформирано гимназиско образование

Категорија:Македонски јазик
Збороформа

**Збороформа** е варијантата на зборот која се наоѓа во различни контексти (опкружувања). Се работи за збор кој не го менува своето основно значење, но во зависност од опкружувањето добива различни граматички белези.

*На пр.: нога: ногава, ногата, ногана, нозе, ноџе, нозете, ноџето итн.*

Зборот НОГА во примерите не го променил своето основно значење, туку добил разни граматички белези.
Од овој пример се гледа дека коренот понекогаш може да се промени. Тука станува збор за варијанти на коренската морфема: ног-: ноз-, ноџ-.

Има повеќе поделби на зборовите. Најстара е онаа во која тие се групирани според своите внатрешни својства.

На пример, сите зборови што означуваат име на нешто (предмет, појава, чувство итн.) спаѓаат во групата именки. Другите групи ги сочинуваат: придавки, заменки, глаголи, броеви, прилози, предлози, сврзници, извици, честички и модални зборови.

Според своите надворешни својства, зборовите се делат на: 
* менливи и 
* неменливи.

**Менливите зборови** може да претрпуваат промени, односно со додавање претставки и наставки го менуваат своето граматичко значење.

*На пример: на именката „врата“ може да и додаваме разни граматички значења: врати (множина), вратата, вратава, вратана (определеност), итн. *

**Неменливите зборови** не претрпуваат никакви промени. Тие секогаш се јавуваат во истата форма.

*На пример, сврзникот „и“ не може да го промениме, понатаму зборовите: по, во, над, ако, меѓу, ќе, итн. не претрпуваат промени.*

Менливи зборови се:

1. именки

2. придавки

3. заменки

4. броеви

5. глаголи

Неменливи зборови се:

1. прилози

2. предлози

3. сврзници

4. извици

5. честички

6. модални зборови

Категорија:Зборови
Прилог

**Прилозите** се неменливи зборови што ги дополнуваат првенствено глаголите по место, време, начин и количество.

Освен глаголите, тие можат да дополнуваат и придавки, именки и други прилози.
Според значењето прилозите се делат на:

1. **Прилози за место**: каде, близу, далеку, овде, таму, онде, горе, долу, натаму, наваму, напред, назад,однапред,одназад, лево, десно, налево, тука, некаде, никаде,секаде, дома, озгора, оздола итн

2. **Прилози за време**: кога, вечер, утре, лани, денес, доцна, рано, тогаш, некогаш, никогаш, сега, одамна, некни, после, зимоска, зимава, понекогаш, оттогаш, бргу, дење, ноќе итн.

3. **Прилози за начин**: како, добро, лошо, силно, слабо, така, вака, инаку, онака, брзо, полека, машки, пријателски, тешко, смешно, тажно, некако, секако, јасно, чисто, високо, ниско итн.

4. **Прилози за количество и степен**: колку, малку, многу, толку, сосем, доста, неколку, николку, онолку, двојно, тројно, веќе, премногу итн.

Категорија:Прилози
Сврзник

**Сврзници** — неменливи зборови кои поврзуваат други зборови или цели реченици во составот на сложената реченица.

*На пр.: Јас и ти ќе одиме кај него. (зборови)
Тие отидоа и по пет минути се вратија. (реченици)*

1. Сврзниците според составот се делат на:

а) **прости** - составени од еден збор : и, а, но, ама, или, да итн.
б) **сложени** - составени од два или повеќе збора : за да, макар што, поради тоа што итн.

2. Според тоа какви реченици поврзуваат се делат на:

А. **Приредени** (во независносложените реченици)

а) **Составни**: и, ни, ниту, па, та, не само што, туку и;

б) **Спротивни**: а, но, ама, туку, ами, меѓутоа;

в) **Разделни**: или, или-или, било-било, де-де, и-и, ем-ем, час-час, ни-ни;

г) **Исклучни**: само, само што, освен што, единствено;

Б. **Подредени** (во зависносложените реченици)

а) **Временски**: кога, штом, штотуку, тукушшто, откако, откога, пред да, дури, додека;

б) **Причински**: затоа што, зашто, бидејќи, поради тоа што, дека, оти;

в) **Последични**: така што, толку...што, такви...што, така...што;

г) **Целни**: да, за да;

д) **Условни**: ако, да, без да, ли;

ѓ) **Допусни**: иако, макар што, и покрај тоа што, и да;

е) **Начински**: така како што, како да, како божем;

ж)**Односни**: што, кој, којшто, чиј, чијшто, каков што, колкав што;

з) **Исказни**: дека, оти, како, што, да, дали, кој, чиј, кога.

Категорија:Сврзници
Честичка (граматика)

**Честичка** — неменлив збор што се придава на други зборови за да ги засилат или изменат во нивното значење или значењето на целата реченица.

Примери за честички според нивната намена се следните:
# со засилувачко значење: де, бе, ма, барем, пак, меѓутоа, просто;
# за потврдување: да;
# за негирање: не, ни ниту;
# со прашално значење: зар, ли, дали;
# за изделување: само, единствено;
# со количествено значење: точно, токму, скоро, речиси, рамно;
# со начинско: би, да, нека, ќе;
# со придружно: исто така, уште, притоа;
# за компарација: по-, нај- (се пишуваат заедно со зборот)
# со определено значење: имено, токму, баш;
# со неопределено значење: -било, -годе; и
# со показно значење: ете, еве, ене.

Категорија:Видови зборови
Извик

**Извиците** — зборови со кои се изразуваат чувствени рефлекси, се обрнува внимание или се имитираат звуци.

Најчесто, тие стојат на почетокот на реченицата и не се поврзани со неа по граматички пат. Може да стојат и самостојно и тогаш претставуваат еквивалент на реченица.

***Извици** се : оф, уф, леле, еј, ало, трас, бум, му, мјау;
***Извиците** може да бидат образувани и од полнозначни зборови : мај, кице, боже, помош, марш, стоп, аман, браво;
***Извиците** често се удвојуваат, особено ако се имитирање на звуци: туп-туп, гу-гу, мјау-мјау, бре-бре;
*При удвојувањето може да се измени некој глас

## Наводи

Категорија:Извици
Дијабло

**Дијабло** (шпански: **Mas Sabe el Diablo**) — американска теленовела од 2009 до 2010 година од Телемундо. 

Глумечката екипа е составена од Хенкарлос Канела, Габи Еспино, Мигел Варони и Карла Монрој.

## Синопсис

Пред 20 години, младата слугинка Есперанса Салвадор, добива дете од синот на семејството на чиј мексикански имот таа работи. Семејството Асеро, поготово мајката Грациела, бременоста воопшто не ја одобрува, па ја носи Есперанса во клиника за абортуси. Девојката успева да побегне, добива виза и се сели во Мајами, за да може да биде поблиску до такото на детето, Мартин, кој живее во Њујорк. Доаѓањeто во големиот град, ќе и зададе нови проблеми посебно кога таа ќе биде нападната и ограбена, а на тие маки, таа го пораѓа Анхел. Години подоцна, њујоршките улици се втор дом за снаодливиот Анхел, кого сите во квартот го знаат како Ѓаволот. Заради своите вештини во крадењето, и покрај своето добро срце, тој станува член на криминалното друштво кои се специјализирани за големи кражби, со што подоцна ќе плати и со затворска казна. Така ја запознава адвокатката Мануела Давила, привлечна девојка која не ни помислува дека симпатичниот криминалец за чија слобода се бори, ќе и го смени животот. После излегувањето од затвор, Анхел е одлучен да започне нов живот, што подалеку од криминалот и кражбите, но дознава дека неговата мајка му е должна на Леон Белтран, шеф на бандата за којапред тоа работеше. Криминалецот и ги платил болничките трошкови на Есперанса додека Анхел бил затворен, а единствен начин за враќање на долгот е повторно да биде дел во кражбата за време на една добротворна забава. На забавата, Анхел и Мануела повторно се среќаваат, а симпатиите од двете страни би можеле да влијаат врз нејзината одлука, дали да се омажи за Мартин или не, кој воедно е татко на Анхел.

## Улоги

## Наводи

## Надворешни врски
* Официјален сајт на ''Дијабло'' (шпански)
* Официјален сајт на ''Дијабло'' (англиски)
* Фанстрана
* Дијабло на Seriesnow 

Категорија:Телемундо
Категорија:Теленовели
Деле Алпи

**Стадион Деле Алпи** или само **Деле Алпи** бил фудбалски стадион во Торино, Италија. На него од 1990 до 2006 година настапувале двата клуба од градот, Јувентус и ФК Торино. Во превод на македонски името на стадионот би значело, Стадион на Алпите, а името го добил поради тоа што самиот град Торино има поглед кон Алпите.

Во 2006 година стадионот бил и официјално затворен, а во 2009 година бил целосно срушен и на негово место е изграден нов стадион, Јувентус Стадион, кој бил завршен во 2011 година. Истата година кога бил затворен Деле Алпи, Јувентус и Торино се селат на Олимпико кој во 2006 бил преуреден поради Зимските олимписки игри, кој се одржале токму тука во Торино.

Во 1990 година Деле Алпи бил за првпат отворен пред почетокот на Светското првенство во фудбал 1990 година поради кое и бил изграден овој стадион. Првично, сместивоста на стадионот бил 69.041, но поради барањата на ФИФА за безбедност, сместивоста била намалена на 67.229 места.

Јавноста широко ја критикувала лошата видливост од трибините на самиот терен. Публиката на трибините била незадоволна од големата оддалеченост до теренот како и од атлетската патека, која го опкружувала стадионот. Тоа се одразило на лошата посетеност на натпреварите. Просечната посетеност на натпреварите на Јувентус во сезоната 2005/2006 изнесувала само 25,880 гледачи по натпревар. Ништо подобра не била посетеноста на навивачите на Торино кој исто така го користел овој стадион како домашен терен за своите натпревари. Како екстремен пример, на натпреварот за Италијанскиот куп во сезоната 2001/2002 помеѓу Јувентус и Сампдорија биле присутни само 237 гледачи! После многу студиии за евентуални исправки, сепак донесена е одлука да се изгради нов стадион, кој би бил попристапен за сите и кој на навивачите би им пружил подобро чувство за следење на натпреварите. Локацијата е доделена на концесија на компанијата Exor S.p.A. која е сопственик на ФИАТ како и на Јувентус

Со затворањето на Деле Алпи двата торински тима Торино и Јувентус продолжуваат да ги играат своите натпревари на Стадионот Олимпико. По изградбата на новиот Јувентус Стадион во 2011 година, Јувентус станал првиот клуб во Италија кој има свој стадион во целосна сопственост, за разлика од останатите клубови, кои играат на стадионите кои ги поседуваат градовите.

## Надворешни врски
* Официјална страница на ФК Јувентус

Категорија:Фудбалски стадиони во Италија
Нојштат во Саксонија

**Нојштат во Саксонија** () — град во округот Саксонска Швајцарија-Источни Рудни Планини, во сојузната покраина Саксонија, Германија. Се наоѓа близу границата со Чешка, 35 километри источно од Дрезден и 23 километри југозападно од Бауцен. Кај Нојштат, се наоѓа кулата за набљудување Гецинген, една од најстарите решеткасти кули во светот.

На 1 август 2007, селата Бертелсдорф, Лангбуркерсдорф, Нидеротендорф, Оберотендорф, Рикерсдорф и Ругисвалде од поранешната општина Ховалд биле припоени кон градот.

## Наводи

Категорија:Саксонска Швајцарија-Источни Рудни Планини
Златен велосипед

**Златен велосипед** (името доаѓа од ) — велосипедска награда, создадена во 1992 година од француското велосипедско списание *Vélo Magazine*. Наградата се доделува секоја година на велосипедист, кој е сметан за најдобар таа година.

Првично, Ленс Армстронг ја освојувал наградата пет пати, но неговите резултати биле поништени откако УСАДА му ги одземала сите победи на Тур. Наградата за тие години не била доделена на второпласираните возачи. До 2014 година, Алберто Контадор го држи рекордот за освојување на наградата, дури четири пати. До 2006, победникот на Тур де Франс скоро секогаш завршувал на првото или второто место во пласманот на наградата.

## Добитници

## Наводи

## Надворешни врски
* Страница на ''Vélo Magazine'' 
* Статија за ''Vélo d'Or'' 


Категорија:Велосипедизам
Категорија:Спортски трофеи и награди
Флоран Маноду

**Флоран Маноду** (), (роден на 12 ноември 1990 во Вилурбан) — француски пливач кој е специјализиран за дисциплините делфин и краул. Тој е олимписки шампион на 50 м краул од Летните олимписки игри 2012 во Лондон. Неговиот татко е французин а неговата мајка е Холанѓанка,  а тој е помлад брат на Лор Маноду, која е исто така олимписка златна медалистка.

## Личен живот

Тој првпат почнал да плива под раководство на неговиот постар брат, Николас Маноду, а потоа се приклучил на пливачкиот клуб во Марсеј, Франција. Во 2007 тој бил младиснки шампион на Франција во дисциплината 50 м краул. Во 2009, тој се приклучил на Француската армија и моментално е во артилериски полк.

Тој и неговата сестра Лор се првите роднини кои освоиле златен медал во пливање.
## Пливачка кариера
Во неговата единствена поединeчна дисциплина на Светското првенство 2011 во Шангај, на 50 м делфин, Маноду се пласирал на петтото место во финалето со време од 23.49. Тоа било послабо време од времето кое го испливал во преелиминациите (23.31) и во полуфиналето (23.32). Маноду исто така се натпреварувал и во штафетната трка на 4×100 м мешано и делницата во стилот делфин ја испливал за 54.02.  Францускиот тим не се пласирал во финалето со време од 3:36.21.

На Француското изборно натпреварување за ЛОИ 2012, Маноду се квалификувал за Летните олимписки игри 2012 во Лондон со пласманот на втората позиција зад Амори Лево во дисциплината 50 м краул со време од 21.95.  И покрај пласманот на олимписките игри со само 10. најбрзо време на 50 м краул во 2012 година, Маноду го освоил златниот медал во единствената дисциплина на која пливал на игрите. Со тоа тој станал првиот машки освојувач на златен медал во дисциплината 50 м краул и шестиот француски олимписки шампион во поединечна дисциплина. Пливајќи во седмата линија во финалето, Маноду испливал прв на целта со време од 21.34 пред Кулен Џонс и фаворитот Цезар Сиело кој бил бранител на олимпиското злато и светскиот рекорд. Маноду забележал време од 22.09 во преелиминациите и  21.80 во полуфиналето.

## Наводи

## Надворешни врски
* Биографија на Флоран Маноду и олимписките резултати , од http://www.sports-reference.com/ .

Категорија:Пливачи на Летните олимписки игри 2012
Категорија:Освојувачи на златни олимписки медали
Категорија:Родени во 1990 година
Категорија:Живи луѓе
Категорија:Француски пливачи
Крис Хјутон

**Кристофер Вилијам Жерар "Крис" Хјутон** (роден на 11 декември, 1958) — професионален фудбалски менаџер и поранешен играч кој моментално го води тимот на Норич Сити.

По неговото професионално деби на возраст од 20 години, Хјутон поминува најголем дел од неговата играчка кариера во дресот на Тотенхем како лев бек, заминувајќи во 1990 година, по цели 13 години. По релативно краток престој во тимовите на Вест Хем Јунајтед и Брентфорд, Хјутон се пензионира од играње фудбал во 1993 година на возраст од 34. Тој запишал и 53 натпревари за репрезентацијата на Република Ирска која ја одбира за своја репрезентација (иако е роден во Англија), постигнувајќи еден гол и ги започнал сите три натпревари на Ирска на Евро 1988 во Западна Германија.

Од 1993 до 2007 година, Хјутон работел како тренер на млади возрасти, а потоа бил асистент менаџер на Тотенхем. За тој долг период тој работел со 10 различни менаџери, а краток период бил и менаџер на првиот тим во 1997 година, но како вршител на должноста. Тој му се приклучува на Њукасл како помошник тренер во 2008 година, а по нивното испаѓање, тој стана новиот менаџер на тимот. Тој го водеше Њукасл кон враќање во англиската Премиер лига во својата прва сезона на чело на тимот, а на патот кршејќи голем бројот на рекорди си ја обезбедува менаџерската позиција за постојано време. Тој беше отпуштен од Њукасл кко резултат на несогласувањата со сопственикот на клубот Мајк Ешли во декември 2010, иако неговиот тим беше на сигурното 12. место на табелата. Хјутон потоа ги водеше Бирмингем Сити една сезона, стигнувајќи до 4-то место во лигата но не успева да обезбеди промоција и да го врати тимот во Премиер лигата како што тоа му појде од рака со Њукасл. Пред почетокот на сезоната 2012-2013 тој е назначен за менаџер на Норич во јуни 2012 година, каде го зазема местото на неодамна заминатиот Пол Ламберт (кој ја презема Астон Вила) кој го водеше тимот до голем број успеси сезони предтоа.

## Титули
### како играч

; Тотенхем:
* ФА Куп: победник 1981, 1982, вицешампион 1987
* Лига куп: вицешампион 1982
* Куп на УЕФА: победник: 1984
* Черити Шилд: победник 1981, вицешампион 1982
; Брентфорд:
* Фудбалска трета дивизија: победник: 1991–92

### како менаџер

; Њукасл Јунајтед:
* Чемпионшип лига: шампион 2009–2010

## Надворешни врски
*''Chris Hughton in 'Soccer Players' file at Limerick City Library, Ireland'' 
*Крис Хјутон на soccerway

Категорија:Ирски фудбалери
Категорија:Фудбалери на ФК Тотенхем
Категорија:Фудбалери на ФК Вест Хем Јунајтед
Категорија:Тренери од Премиер-лигата
Категорија:Англиски фудбалери
Категорија:Родени во 1958 година
Тврдокорни (телевизиска серија)

**Тврдокорни** — македонска телевизиска серија создадена од страна на Стојан Стојановски.

За првпат била емитувана во 1988 година на Македонската телевизија. Серијата опфаќа биографии на неколку револуционери од македонската историја. Вкупно биле создадени седум серии.

Во 2013 година, нова сезона од серијата, која се емитуваше на МРТ 1.

Во 2021 година, сите епизоди од серијата биле емитувани и на ТВ Сонце.

## Список на епизоди
### Сезона 1

*

### Сезона 2

*

### Сезона 3

## Улоги
Глумци од 1 сезона

Глумци од 2 и 3 сезона

Категорија:Македонски телевизиски серии
Категорија:Македонски филмови за османлискиот период
Категорија:Филмови од 1988 година
Платеници (филм)

**Платеници** () — американски акционен филм од 2010 година за кој сценариото е напишано од страна на Дејвид Калахам и Силвестер Сталоне кој воедно е и режисер на филмот.

Се работи за група платеници кои одат да ја урнат власта на војниот диктатор во мала јужноамериканска држава. Филмот претставува посвета на акционите филмови од 80-тите и 90-тите години на XX век, а во него своја улога играат многу акциони филмски ветерани од тоа време - Силвестер Сталоне, Арнолд Шварценегер, Брус Вилис, Долф Лундгрен, Мики Рорк, Џет Ли и Ерик Робертс, како и новите акциони ѕвезди Џејсон Стејтам, Тери Круз, Стив Остин и Гери Денијелс. Во филмот своја улога има и Ренди Котур.

## Содржина
Група елитни платеници предводена од Барни Рос (Силвестер Сталоне) е пратена во Аденскиот заив во близина на брегот на Сомалија за да ги спречи локалните пирати да убијат група заложници. По успешно завршената мисија, таинствениот господин Чурч (Брус Вилис), им нуди да одат на неименуван јужноамерикански остров Вилена и да ја урнат власта на локалниот диктатор генералот Гарз (Дејвид Зајас).

Елитниот тим на Рос, составен од платени убијци Ли Крисмас (Џејсон Стејтам), поранешен припадник на Специјалните воздухопловни сили кој совршено работи за ладно оружје; Јин Јанг (Џет Ли), мајстор за блиска борба; Аве Цезаре (Тери Круз) кој се познава со барни десет години и е специјалнист за оружје; Тол Роуд (Ренди Котур), вешт во разрушување и се смета за мозок на групата и Гунар Јенсен (Долф Лундгрен), борбен ветеран и професионалец за снајпери, а воедно се бори и против своите демони.

На испитувачката задача во Вилена, Барни и Крисмас се состануваат и остваруваат контакт со личноста Сандра (Жизел Итије), припадничка на локалниот покренат отпор. Исто така го запознаваат и поранешниот агент на ЦИА и оперативец Џејмс Морно (Ерик Робертс) и неговиот платеник Пејн (Стив Остин) кои ги здружиле своите сили со диктаторскиот режим на генералот Гарз. Кога работите ќе тргнат по зло, Барни и Крисмас ќе мораат да ја остават Сандра, така осудувајќи ја на мачење. Опседнат со тој неуспех, Барни го уверува тимот да се вратат назад во Вилена, да ја спасат заробената Сандра и да ја довршат започнатата мисија. А можеби и да го спасат сопствениот живот.

## Улоги

## Извори

http://www.imdb.com/title/tt1320253/

Категорија:Американски филмови
Категорија:Филмови 2010
Категорија:Филмови на англиски јазик
Категорија:Филмови од 2010 година
Дирерсдорф-Дитерсбах

**Дирерсдорф-Дитерсбах** () — општина во округот Саксонска Швајцарија-Источни Рудни Планини, вш сојузната покраина Саксонија, Германија. Се наоѓа близу Дрезден, Пирна и Штолпен. Негова најблиска река е Везениц.

## Општински единици

* Добра
* Елберсдорф
* Поршендорф
* Штирца
* Вилшдорф
* Виншендорф

## Главни знаменитости

* Белведере на ридот *Schöne Höhe*, кула украсена со фрески од сликарот Карл Готлиб Пешел по делата на Јохан Волфганг Гете. Основана од Јохан Готлоб фон Квант (1787–1859), поставена е изложба за локалната историја.
* *Dittersbacher Jahrmarkt*

## Наводи

## Надворешни врски
* Schöne Höhe 
* Quandt-Verein 
* SV-Wesenitztal e.V. 

Категорија:Саксонска Швајцарија-Источни Рудни Планини
Розентал-Билатал

**Розентал-Билатал** () — општина во округот Саксонска Швајцарија-Источни Рудни Планини, во Саксонија, Германија.

## Наводи

## Надворешни врски
* Официјална страница на општината 

Категорија:Саксонска Швајцарија-Источни Рудни Планини
Платеници 2

**Платеници 2** ()  — продолжение на првиот дел на легендарниот филм „Платеници“, кој ги собрал најголемите филмски ѕвезди.

## Кратка содржина
Господин Чурч, повторно се здружува со старата група „Платеници“ (The Expendables). Еден член од групата е убиен, па затоа останатите јунаци тргнуваат во незапирлива одмазда. Разорување, хаос, пет тони плутониум во рацете на терористите (повеќе од доволно за менување на рамнотежата на моќта во светот). Но, сето тоа не е ништо во споредbа со правдата која ја бараат Платениците од злобниот непријател кој крвнички го уби нивниот брат, а во рудникот ги злоставува припадниците на месното население да работат беsплатно за него, оставајќи ги жените и децата беспомошни, додека нивните мажи, односно татковци умираат и стануваат жртви на мачење.

## Улоги

* Силвестер Сталоне
* Џејсон Стејтам
* Џет Ли
* Долф Лундгрен
* Мики Рорк
* Тери Круз
* Ренди Котур
* Ерик Робертс
* Стив Остин
* Гери Денијелс
* Брус Вилис
* Арнолд Шварценегер
* Чак Норис
* Жан-Клод ван Дам

## Поврзано
* Платеници (филм)

## Надворешни врски
* Официјално мрежно место на филмот 

## Извори
http://www.imdb.com/title/tt1764651/

Категорија:Американски филмови
Категорија:Филмови 2012
Категорија:Филмови на англиски јазик
Категорија:Филмови од 2012 година
Везениц

[мини|Споменик на [Рихард Вагнер од Рихард Гур]]

**Везениц** () — река во сојузната покраина Саксонија, Германија, десна притока на Елба. Нејзината вкупна должина е 83 километри. Везениц ече низ туристичките области на Лужичките Гори и Саксонска Швајцарија. Нејзината име е изведено од лужичкиот јазик *wjaz* (брест).

## Географија

Везениц извира близу Нојкирх (Лужица) и тече југозападно низ Бишофсверда, Гросдребниц, Штолпен и Дирерсдорф-Дитерсбах. Везениц се влева во Елба во близина на Пирна.

## Туристички атракции

Замокот Штолпен е официјално документиран за првпат во 1222 година, кога бил во сопственост на Дрезденско-мајсенската епископија. Во 1559 преминал во сопственост на изборниот кнез на Саксонија. Славата на замокот потекнува од периодот 1716-1765, кога Августус Втори Силниот во замокот ја чувал својата љубовница Ана Констанција фон Брокдорф.

*Liebethaler Grund*, „Портата на Саксонска Швајцарија“ е сликовита долина. Во близина на поранешната хидроелектрична централа може да се посети најголемиот споменик на Рихард Вагнер.

## Наводи

Везениц
Категорија:Реки во Саксонија
Фросина (филм)

**„''Фросина''“** — првиот македонски игран филм по сценарио на Владо Малески, а во режија на Воислав Нановиќ. Филмот бил претставен во 1952 година. Снимател бил Киро Билбиловски, а музиката ја компонирал Трајко Прокопиев, сценографијата е на Милан Васиќ, а асистент на режија бил Трајче Попов. 
Премиерата била одржана на 28 јуни 1952 година во скопското Кино „Култура“.
Главната улога, ликот на мајката, го толкува Мери Бошкова, а во другите улоги играат Ацо Јовановски, Петар Вељановски, Предраг Наѓа и други. 

Филмот е снимен во црно-бела техника, со времетраење од 79 минути, со стандардна техника на 35 милиметри. Жанрот е социјална драма, која ја обработува темата на печалбарскиот живот, војната и трагичниот живот на една мајка.

## Улоги
* Мери Бошкова како Фросина 
* Ацо Јовановски како Климе
* Љупка Џундева како Љуба
* Илија Џувалековски како Гоце
* Петре Прличко како Кузман 
* Киро Винокиќ како Асен
* Стојка Цекова како Устијанка
* Борис Бегинов како Ефтим
* Лидија Дебарлиева како Вета
* Кирил Ќортошев како Каравил
* Петар Вељановски како Јане
* Томо Видов како Крсте
* Тодор Николовски
* Перица Цветковски како малиот Климе
* Наѓа Регин како Калина

## Наводи

Категорија:Македонски филмови од 1950-тите
Категорија:Филмови од 1952 година
Категорија:Појавено во 1952 година во Македонија
Категорија:Појавено во 1952 година во Југославија
Те посакувам (филм)

**Те посакувам** (шпански: Tengo ganas de ti) е второто продолжение на филмот Три метри над небото кој достигна огромна популарност во светски рамки, а посебно од страна на тинејџерите.

Снимањето на филмот започнува на 28 октомври 2011, а својата премиера ја доживаува во Мадрид на 22 јуни 2012 година. Филмот е сниман на различни локации во Барселона и Герона, под режисерска палка на Фернандо Гонсалес Молина. Филмот е од продукцијата „Zeta Cinema“, „Antena 3 Films“, „Cangrejo Films y Globomedia Cine“ во соработка со „Antena 3“, „La Sexta y Canal Plus“.

## Кратка содржина

Аче, се враќа во Барселона, откако помина 2 години во Лондон, обидувајќи се да го заборави раскидот со Баби. Во неговиот живот се вплеткува авантурата со Гин, но подоцна ќе се најде во безизлезна ситуација, бидејќи ќе разбере дека неговата љубов со Баби сè уште не е заборавена.

## Улоги

*Марио Касас: Уго, Аче
*Марија Валверде: Баби
*Клара Лаго: Гинбера, Гин
*Марина Салас: Катина
*Алваро Сервантес: Поло
*Диего Мартин: Алехандро
*Антонио Велазгуез: Серпјенте
*Нереа Камачо: Даниела
*Карме Елиас: Мајка на Аче
*Кристина Плазас: Мајката на Баби
*Џорди Бош: Таткото на Баби
*Луси Фернандес: Чино
*Џоан Кросас: Таткото на Аче

Категорија:Шпански филмови
Категорија:Филмови 2012
Категорија:Филмови од 2012 година
Волча ноќ (филм)

**Волча ноќ** — македонски игран филм кој бил втор филм по режија на Франце Штиглиц и сценарио на Славко Јаневски. Премиерата била одржана во 1955 година.

## Наводи

## Надворешни врски
* 

Категорија:Македонски филмови од 1950-тите
Категорија:Македонски филмови за периодот од Втората светска војна
Категорија:Филмови од 1955 година
Категорија:Појавено во 1955 година во Македонија
Категорија:Појавено во 1955 година во Југославија
Виза на злото (филм)

**Виза на злото** — македонски игран филм по сценарио на Славко Јаневски, а во режија на Франце Штиглиц. Снимател бил Бранко Михајловски, а музиката ја компонирал Бојан Адамиќ.

Премиерата била одржана во 1959 година.

## Кратка содржина

Симон, млад човек што решил брзо да се збогати, учествува во шверцувањето на дрога. При една средба со човекот кому треба да му ја предаде стоката ги открива милицијата. Бегајќи, Симон го губи паричникот и претпоставува дека поради тоа неговата самоличност е позната на милицијата.

Калпак, бесрамен човек и организатор на оваа шверцерска група, настојува тој и Симон да заминат од земјата. Симон се согласува незаконски да ја помине границата. Во аферата случајно се вмешуваат Лена, девојка на Симон, и Цветко, негов брат. На пат тргнуваат сите заедно. Лена се обидува да го убеди Симона да се предаде на власта, но аргументите на Калпак, кој манипулира со изгубениот паричник, се појаки. Во обидот сите заедно да го минат езерото со украден чамец и гонети од милицијата, Калпак загинува, Симон е ранет, а девојката Лена ја истура дрогата во езерските води.

## Наводи

Категорија:Македонски филмови од 1950-тите
Категорија:Филмови од 1959 година
Категорија:Појавено во 1959 година во Македонија
Солунските атентатори (филм)

**„Солунските атентатори“** e македонски игран филм од 1961 година. Филмот е снимен по сценариото на Јован Бошковски, а во режија на Живорад Митровиќ. Снимател бил Мишо Самоиловски, а музиката ја компонирал Душан Радиќ.

## Кратка содржина

Во почетокот на 20 век Македонија и натаму се наоѓа во ропска положба под власта на Отоманското Царство. Како одговор на теророт на кој е изложен македонскиот народ, се пројавуваат низа различни начини на реакција, како што се организираните чети комити, подготовката за востание, а меѓу другото и акциите на гемиџиите во Солун.

Сакајќи да го привлечат вниманието на светската јавност врз Македонија, гемиџиите, група македонски анархосоцијалисти, синови на богати трговци кои се под влијание на руската нихилистичка литаратура и идеите на женевските анархисти, решаваат да извршат во април 1903 година низа напади на објекти во Солун, во кои е инвестиран странски капитал. Целта на овие напади се францускиот брод Гвадалкивир, Отоманската банка, Електричната централа, Поштата.

Оружјето со кое се подготвуваат да ги извршат своите акции Коста Кирков, Орце Поп-Јорданов, Илија Трчков, Павел Шатев, Димитар Мечев, Пингов и Иван Попов го снабдуваат, меѓу другото, и преку трговската фирма на Кирков. Подготовките се вршат во голема тајност, но власта сепак претпоставува одредени тероростички напади. Најголем проблем претставува рушењето на Отоманската банка, меѓу другото и поради можноста да настрадаат недолжни луѓе. За ден на нападите е одбрана ноќта на карневалските свечености кога во објектите одбрани за акција нема луѓе. Акциите се извршуваат синхронизирано и во нив, како што претходно беше решено, гинат повеќето од учесниците, свесно жртвувајќи го својот живот за иднината на слободна Македонија.

Категорија:Македонски филмови за османлискиот период
Категорија:Југословенски филмови
Категорија:Филмови од 1961 година
Хуан Мануел Гарате

**Хуан Мануел Гарате Сепа** (; р.  во Ирун) — поранешен шпански професионален друмски велосипедист, кој возел професионално од 200 до 2014 година. Се сметал за специјалист за искачување и негови најголеми достигнувања се на Џиро д’Италија, каде завршил четврти во генералниот пласман во 2002, петти во 2005 и победник на планинскиот пласман и седмо место во генералниот пласман на Џиро д’Италија 2006. Исто така го освоил шпанското национално друмско првенство во 2005 и завршил прв на Мон Венту на претпоследната етапа на Тур де Франс 2009.

Во февруари 2014 година било објавено дека Гарате го раскинал договорот со .

## Достигнувања

;2001
: 1. Етапа 14 Вуелта а Еспања
;2002
: 4. Краен пласман Џиро д’Италија
: 1. Етапа 7 Тур де Свис
: 1. Етапа 3 Џиро дел Трентино
;2005
: 1.  Национално друмско првенство
: 5. Краен пласман Џиро д’Италија
: 1. Планински пласман Вуелта а Андалусија
: 1. Пласман Метас Волантес Вуелта а Андалусија
;2006
: 7. Краен пласман Џиро д’Италија
::1. 20п Планински пласман
::1. Етапа 19
;2009
: 1. Етапа 20 Тур де Франс
;2011
: 9. Краен пласман Вуелта а Кастиља и Леон

### Распоред на резултатите на Гранд Тур

СО = се откажал

## Наводи

## Надворешни врски

* Официјална лична страница 
* 

Категорија:Шпански велосипедисти
Категорија:Шпански етапни победници на Џиро д’Италија
Категорија:Етапни победници на Тур де Свис
Категорија:Шпански етапни победници на Тур де Франс
Категорија:Шпански етапни победници на Вуелта а Еспања
Категорија:Родени во 1976 година
Категорија:Луѓе од Ирун
Силвестер Сталоне

**Силвестер Енцио Сталоне** (англиски: *Sylvester Enzio Stallone*) — американски филмски глумец, режисер и сценарист, кој е роден на 6 јули 1946 година во Њујорк. Најпознат е по своите серијали Роки и Рамбо.

## Животопис
Сталоне е роден во Њујорк. Син на Франк Сталоне Постариот (со италијанско потекло) и Жаклин „Џеки“ Лабофиш.

Својата глумечка кариера ја започнува во порнографскиот филм Журка кај кити и пастувот (англ. Party at Kitty and Stud's), во 1970 година. Подоцна добива и мала улога со Вуди Ален во филмот Банани (англ. Bananas; 1971). Потоа добива уште неколку помали филмски улоги, а подоцна се појаува и како гост во ТВ серииите Полициска приказна (англ. Police Story) и Коџак (англ. Kojak). Филмската славност ја постигнува со улогата како боксер во големиот филмски хит Роки (англ. Rocky) во 1976 година. За снимањето на овој филм потрошено е сè на сè милион долари, а заработката е поголема од 225 милиони долари. По успешниот филм Роки, популарноста на Сталоне расте и тој глуми во големи филмски хитови ако што се: Роки 2, Рамбо, Роки 3, Рамбо 2, Танго и Кеш и многу други. Во последните неколу години освен како актер се појавува и како добар режисер и сценарист, и тоа во филмови со најдобрата екипа во поновата историја на филмографијата: Платеници и Платеници 2.

## Награди
* Номинација за Оскар како најдобар актер во филмот Роки, од 1976 година.

## Приватен живот
Првн бил оженет со Саша Чек (англ. Sasha Czack) (1974 — 1985) со која има два сина. По разводот во 1985 година, се жени со глумицата Бригит Нилсен од која по две години брак се разведува. Сега е во брак со Џенифер Флавин (енгл. Jennifer Flavin), со која има три ќерки.

Во 2012 година, Сталоне го погодуваат две семејни трагедии. Смртта на неговиот син и смртта на неговата сестра. Неговиот син почина само неколку денови пред неговата голема премиера на филмот Платеници 2, а по недела дена по промоцијата почина и неговата сестра.

## Филмографија

## Заработка по филмови

* Одмазда на мафијашки начин (2002) - $20.000.000
* Убиецот меѓу нас(2002) - $20.000.000
* Driven (2001) - $20.000.000
* Фатете го Картер (2000) - $20.000.000
* Земја на полицајци(1997) - $60,000
* Светлоста на данот(1996) - $20.000.000
* Атентатори(1995) - $20.000.000
* Судија Дред (1995) - $20.000.000
* Специјалист (1994) - $15.000.000
* Разбивач (1993) - $15.000.000
* Алпинист (1993) - $15.000.000
* Оскар (1991) - $15.000.000
* Роки 5 (1990) - $15.000.000
* Танго и Кеш (1989) - $15.000.000
* Lock Up (1989) - $15.000.000
* Рамбо 3(1988) - $15.000.000
* Over the Top (1987) - $12.000.000
* Роки 4 (1985) - $15.000.000
* Staying Alive (1983) - $10.000.000
* Рамбо (1982) - $3.500.000
* Роки 3 (1982) - $10.000.000
* Роки (1976) - $23,000
* Death Race 2000 (1975) - $1,000/седмично
* Party at Kitty and Stud's (1970) - $200

Категорија:Родени во 1946 година
Категорија:Американски глумци
Категорија:Живи луѓе
Категорија:Американски филмски глумци
Категорија:Добитници на Златен глобус
Твојот роденден (филм)

**„''Твојот роденден''“** ― македонски игран филм по сценарио на Емин Илхами, а во режија на Здравко Велимировиќ. Монтажер бил Драгомир Панков, а музиката ја компонирал Кирил Македонски. Премиерата била одржана во 1961 година.

## Кратка содржина

На роденденот на едно мало девојче, доаѓаат пријателите на нејзините родители. Добиените подароци се натрупуваат во нејзината соба и повеќето од нив се исти. Гостите ја забораваат малата славеничка и се затвораат во салонот. Започнува танцот, а постарите играат карти. Малечката останува сама. Соседите се вознемирени од бучавата и бараат од домарот да интервенира. Тој оди во станот каде што се слави. Вратата му ја отвора девојчето. Тоа го кани стариот добар домар во својата соба за да му ги покаже играчките. Сакајќи да и го разубави роденденот домарот се обидува да ја развесели малечката. Со помош на нејзините играчки ја внесува во светот на бајките. Куклите оживуваат и девојчето со радост учествува во нивната игра. Времето минува, веќе е доцна во ноќта и девојчето заспива. Домарот тивко заминува, оставајќи ја во ентериерот на нејзината соба, полна со играчки.

## Надворешни врски
* Кинотека на Македонија

Категорија:Македонски филмови од 1960-тите
Категорија:Филмови од 1961 година
Категорија:Појавено во 1961 година во Македонија
Категорија:Појавено во 1961 година во Југославија
До победата и по неа (филм)

**До победата и по неа** — македонски игран филм од 1966 година, снимен по сценариото на Симон Дракул, а во режија на Живорад Митровиќ. Снимател бил Мишо Самоиловски, а музиката ја компонирал Миљенко Прохаска.

## Кратка содржина

Последниот ден од окупацијата жителите на едно мало македонско гратче се сведоци на уште еден крвав чин на окупаторот - стрелање на 12 родољуби, предадени од соработник на окупаторот. И во овој случај, како и повеќепати пред тоа, предавникот останува непознат за неговите сограѓани. Веќе утредента, партизаните влегуваат во градот. Населението учествува во правењето барикади и го оневозможува повлекувањето на непријателот. Заробен е бугарскиот мајор со неговите соработници. Комесарот на одредот дознава дека меѓу стреланите е и неговиот син, непосредно пред тоа испратен во градот, со задача да го открие соработникот на окупаторот. Комесарот стоички ја прима веста за загубата. Тој не му дозволува на народот одмазда врз крвниците. Меѓу заробените, на денот на ослободувањето, по барање на народот се наоѓаат и оние што, според јавното мислење, соработувале или пак имале каква било врска со окупаторот. Сите тие, следени од долга колона сограѓани, тргнуваат на пат до соседното место каде што Народниот суд треба да им суди за злоделата. На овој пат стануваат јасни одредени судбини и групата на обвинетите се намалува. Случајот прави да се открие и виновникот за многубројните провали во партиската организација. По патот, по кратка престрелка, партизаните заробуваат група германски војници. Пристигнуваат на железничката станица каде им е крајот на патот. Пристигнува возот. Додека партизаните полни со оптимизам заминуваат, покрај пругата остануваат нивните придружници и патот кој повторно мораат да го минат.

## Награди
Во 1966 година, на Филмскиот фестивал во Пула, филмот бил награден со „Златна арена“ за најдобро сценарио (Симон Дракул).

## Надворешни врски
* Кинотека на Македонија

## Наводи

Категорија:Македонски филмови за периодот од Втората светска војна
Категорија:Филмови од 1966 година
Категорија:Филмови на македонски јазик
Категорија:Македонски филмови од 1960-тите
Категорија:Филмови на Жика Митровиќ
Категорија:Филмови со Александар Гавриќ
Категорија:Филмови со Димитар Ќостаров
Категорија:Филмови со Драган Оцокољиќ
Категорија:Филмови со Драги Костовски
Категорија:Филмови со Јанез Врховец
Категорија:Филмови со Илија Милчин
Категорија:Филмови со Милан Срдоч
Категорија:Филмови со Мери Бошкова
Категорија:Филмови со Милена Дравиќ
Категорија:Филмови со Петре Прличко
Категорија:Филмови со Ристо Шишков
Категорија:Појавено во 1966 година во Македонија
Категорија:Појавено во 1966 година во Југославија
Мементо (филм)

Мементо може да се однесува на: 
* Мементо (филм од 1967 година)
* Мементо (филм од 2000 година)